Det er blevet bekræftet, at et nyt vestjysk ulvepar har fået mindst seks unger.

Det oplyser Aarhus Universitet og Naturhistorisk Museum Aarhus, der overvåger ulvene i Danmark for Miljøstyrelsen.

Vildtkameraer fotograferede søndag den 23. juni ulvehvalpene, der vurderes at være halvanden måned gamle.

Miljøstyrelsen kunne i marts fortælle, at et nyt ulvepar bestående af en danskfødt hunulv og en tyskfødt hanulv havde etableret sig syd for Holstebro.

Vi skal forvente, at det her ulvepar kommer til at være i området resten af deres liv, og de vil formentlig producere et kuld hvalpe hvert år. Peter Sunde, seniorforsker

Og det er ikke overraskende, at de har fået unger, fortæller Peter Sunde, der er seniorforsker på Institut for Bioscience på Aarhus Universitet.

- Det er det, man har planlagt efter. Vi vidste ved årsskiftet, at vi havde et ulvepar, der var etableret, så der var en god sandsynlighed for, de ville få unger. Vi havde forventet det, siger han.

Ifølge Peter Sunde er det nye kuld hvalpe et tegn på, at ulvebestanden er tilbage på sporet.

- Vi skal forvente, at det her ulvepar kommer til at være i området resten af deres liv, og de vil formentlig producere et kuld hvalpe hvert år, siger han og uddyber: